Martiño Rivas

Martiño Rivas López (Vimianzo, 1985eko urtarrilaren 10a) galiziar aktorea da, garai batean Martín Rivas izenez ezaguna, telebistan eta zineman aritutakoa.

Ibilbidea 
Aktore-ibilbidea txikitan hasi zuen TVGko Mareas vivas telesailean. Bertan lan egin zuen 1998tik 2000ra, lehenengo eta hirugarren denboraldietan. 2004an, 24 minutuko Puzzle film laburraren parte hartu zuen. 2005ean, bigarren mailako paper bat izan zuen TVGko Maridos e mulleres telesailaren bi denboraldietan. 

Handik estatu-mailako kateetan lan egitera igaro zen. SMS (La Sexta) telesailaren bost ataletan azaldu zen lehenengo. 2007tik 2010era, Marcos Novoa Pazosen papera egin zuen Antena 3ko El Internado seriean eta paper horrek ikusgarritasun handia eman zion Yon González, Ana de Armas, Elena Furiase, Blanca Suárez eta Daniel Retuerta aktoreekin batera, besteak beste. Telesaila 2010ean amaitu zen, 7 denboraldiren ondoren.

2008an, lehen aldiz agertu zen zineman, José Luis Cuerdaren Los girasoles ciegos filmean, Javier Cámara eta Maribel Verdúrekin batera. Antzezpen hark Goya Sarietarako izendapena eman zion, gizonezko errebelazio aktore onenaren sailean. Hurrengo urtean, Universos laburmetraian Blanca Suárez aktorearekin agertu zen berriro. 2011n, antzerkian debuta egin zuen Dracula lanarekin, eta Jonathan Harker-en papera egin zuen.

2013an El don de Alba telesailaren protaganista izan zen Patricia Monterorekin batera.​ Ghost Whisperer telesail estatubatuarraren egokitzapena da. Urte berean Mediaset Españak ekoitzitako Romeo y Julietan ere protagonista izan zen Alessandra Mastronard aktere italiarrarekin batera.​ Zineman Tres bodas de más komedia filmean parte hartu zuen, Inma Cuesta eta Quim Gutiérrez aktoreekin batera.

2013ko uztailetik abuztura Por un puñado de besos, filmatu zuen Madrilen berriz ere Ana de Armas aktorearekin batera eta 2014ko maiatzean estreinatu zen.

Bizitza pertsonala 
Manolo Rivas galizierazko idazlearen semea da. Londresko institutu batean egin zuen batxilergoa eta ondoren Ikus-entzunezko Komunikazioa ikasi zuen Santiago de Compostelako Unibertsitatean. Antzerkia ere ikasi zuen Espazo Aberto eskolan. Galizieraz, gaztelaniaz  eta ingelesez hitz egiten du.

2007an, Los girasoles ciegos filmatzen ari zela, Irene Escolar ezagutu zuen eta bederatzi urteko harremana izan zuen harekin.

2017an harreman bat hasi zuen Kayoko Everhart-ekin eta alaba bat izan zuten harekin.

Filmografia

Telebista

Zinema

Kanpo estekak 

Galiziako aktoreak
Vimianzotarrak